CELEX: 62010TB0119
Language: lv
Date: 2017-09-13 00:00:00
Title: Lieta T-119/10: Vispārējās tiesas 2017. gada 13. septembra rīkojums – Nīderlande/Komisija Prasība atcelt tiesību aktu — ERAF — Finanšu atbalsta samazināšana — Programma Interreg II/C “Reinas un Mēzas (Māsas) plūdi” — Lēmuma pieņemšanas termiņa neievērošana — Būtisku procedūras noteikumu pārkāpums — Acīmredzami pamatota prasība

11.12.2017   
            
            
               LV
            
            
               Eiropas Savienības Oficiālais Vēstnesis
            
            
               C 424/36
            
         Vispārējās tiesas 2017. gada 13. septembra rīkojums – Nīderlande/Komisija
   (Lieta T-119/10) (1)
   
   (Prasība atcelt tiesību aktu - ERAF - Finanšu atbalsta samazināšana - Programma Interreg II/C“Reinas un Mēzas (Māsas) plūdi” - Lēmuma pieņemšanas termiņa neievērošana - Būtisku procedūras noteikumu pārkāpums - Acīmredzami pamatota prasība)
   (2017/C 424/52)
   Tiesvedības valoda – holandiešu
   
      Lietas dalībnieki
   
   
      Prasītāja: Nīderlandes Karaliste (pārstāvji – sākotnēji Y. de Vries, J. Langer un C. Wissels, pēc tam J. Langer un M. Bulterman, un B. Koopman)
   
      Atbildētāja: Eiropas Komisija (pārstāvji – W. Roels un A. Steiblytė)
   
      Personas, kas iestājušās lietā prasītājas prasījumu atbalstam: Beļģijas Karaliste (pārstāvji – sākotnēji M. Jacobs un T. Materne, tad M. Jacobs un J.-C. Halleux) un Francijas Republika (pārstāvji – sākotnēji G. de Bergues un B. Messmer, tad J. Bousin un D. Colas)
   
      Priekšmets
   
   Prasība, pamatojoties uz LESD 263. pantu, atcelt Komisijas 2009. gada 23. decembra Lēmumu C(2009) 10712, ar kuru samazina Eiropas Reģionālās attīstības fonda (ERAF) finanšu atbalstu, kas piešķirts Kopienu iniciatīvas programmai Interreg II/C“Reinas un Mēzas (Māsas) plūdi” Beļģijas Karalistē, Vācijas Federatīvajā Republikā, Francijas Republikā, Luksemburgas Lielhercogistē un Nīderlandes Karalistē saskaņā ar Komisijas 1997. gada 18. decembra Lēmumu C(97) 3742 (FEDER Nr. 970010008)
   
      Rezolutīvā daļa:
   
   
               1)
            
            
               atcelt Komisijas 2009. gada 23. decembra Lēmumu C(2009) 10712, ar kuru samazina Eiropas Reģionālās attīstības fonda (ERAF) finanšu atbalstu, kas piešķirts Kopienu iniciatīvas programmai Interreg II/C “Reinas un Mēzas (Māsas) plūdi” Beļģijas Karalistē, Vācijas Federatīvajā Republikā, Francijas Republikā, Luksemburgas Lielhercogistē un Nīderlandes Karalistē saskaņā ar Komisijas 1997. gada 18. decembra Lēmumu C(97) 3742 (FEDER Nr. 970010008), ciktāl tas attiecas uz Nīderlandes Karalisti;
            
         
               2)
            
            
               Eiropas Komisija sedz savus, kā arī atlīdzina Nīderlandes Karalistes tiesāšanās izdevumus;
            
         
               3)
            
            
               Beļģijas Karaliste un Francijas Republika sedz savus tiesāšanās izdevumus pašas.
            
         
      (1)  OV C 113, 1.5.2010.